השפעת מגפת הקורונה על הספורט

להתפרצות נגיף הקורונה, אשר החלה בשלהי 2019 והגיעה לרוב העולם ב-שנת 2020, הייתה השפעה רבה על תחום הספורט. בתחילה נערכו משחקים רבים ללא קהל, ומאוחר יותר בוטלו או נדחו תחרויות ספורט רבות. בהמשך התחרויות התקיימו לרוב בכפוף לכללים שנועדו להקטין את הסיכוי להדבק. שחקנים נעדרו ומשחקים נדחו בשל הידבקויות או בידודים. בנוסף להשלכות הספורטיביות, היו השלכות כלכליות וכך השלכות בריאותיות בדמות נדבקי קורונה. ערך מורחב – אולימפיאדת טוקיו (2020) לפי החלטת הוועד האולימפי הבין-לאומי, שהתקבלה בכינוס ה-125 של הוועד, בבואנוס איירס בשנת 2013, תוכננו משחקי האולימפיאדה להיערך בטוקיו, בירת יפן, בפעם השנייה בתולדותיה, בין התאריכים 24 ביולי ל-9 באוגוסט 2020. 206 מדינות היו צפויות להשתתף במשחקים, וטוקיו אמורה לארח גם את המשחקים הפראלימפיים של 2020. תחילה הודיעו ראשי הוועד האולימפי כי המשחקים יערכו כמתוכנן, וטקס הדלקת הלפיד האולימפי נערך ב-12 במרץ ללא קהל, אך ב-24 במרץ קבע הוועד האולימפי כי משחקי האולימפיאדה לא יערכו בקיץ 2020, והם יידחו בשנה ל-23 ביולי ועד ה-8 באוגוסט 2021. עם זאת, הוחלט כי לא יהיה שינוי בשם המשחקים והם ישמרו על השם "טוקיו 2020". ביולי 2021 הוחלט כי המשחקים באולימפיאדת טוקיו יערכו ללא קהל. עוד לפני כן, יפן אסרה על כניסת צופים מחוץ למדינה. אי הוודאות גרמה לנזק כלכלי בעקבות עזיבת חסויות מסחריות. בשל מגפת הקורונה ביפן, דווח שרחובות העיר טוקיו נראו שוממים למדי לקראת טקס הפתיחה. האינטראקציה בין האוכלוסייה היפנית לבאים מבחוץ הייתה דלה יחסית. מספר הנדבקים היה נמוך יחסית באולימפיאדה, 404, בשל שיעור המתחסנים בקרב המשתתפים – 70%, יחד עם בדיקות בכל יום, שמירה על הנחיות ריחוק חברתי ואיסור על כניסת צופים לרוב התחרויות. כל שלושת מרוצי הגרנד טורס נדחו. הטור דה פראנס, שתוכנן במקור להתחיל ב-27 ביוני, התקיים ב-29 באוגוסט עד ל-20 בספטמבר. הג'ירו ד'איטליה, שהיה אמור להתחיל ב-9 במאי, התקיים במקום זאת בין ה-3 ל-25 באוקטובר. הוואלטה אספניה, שהיה אמור להתחיל ב-14 באוגוסט, יתקיים בין ה-20 באוקטובר ל-8 בנובמבר. הוא קוצר ל-18 קטעים, כששלושת קטעי הפתיחה בהולנד בוטלו. אליפות העולם עברה מאגל ומרטיני שבשווייץ ב-24 בספטמבר לאימולה שבאיטליה ב-27 בספטמבר. באליפות התקיימו רק מקצי עלית, כשמקצים עד גיל 19 ("ג'וניורס") ועד גיל 23 בוטלו. בעקבות כך אמור היה להיווצר תקדים ומצב בו יתקיימו חפיפה של שני גרנד טורס ומונומנט באותו התאריך (25 באוקטובר), הקטע ה-21 של הג'ירו, הקטע ה-5 של הוואלטה ופריז–רובה, אך אותו המוניומנט בוטל לראשונה מאז מלחמת העולם השנייה. התאריכים החדשים של המונומנטים הבאים: מילאנו – סן רמו: 8 באוגוסט ג'ירו די לומברדיה: 15 באוגוסט לייז'–בסטון–לייז': 4 באוקטובר רונדה ון פלנדרן: 18 באוקטובר ב-26 באוגוסט הייתה אמורה לצאת לדרך אליפות אירופה באתלטיקה בפריז, ולהתפרש על פני 4 ימים, חשבו כי העובדה שזו נקבעה לסוף חודש אוגוסט, ימנע מהם את הצורך בדחייה וכי עד אז הנגיף יהיה בשליטה ולא ימנע את קיום האליפות וכניסת אוהדים. עם התפשטות הנגיף וההבנה כי רק חיסון יוכל להביא לכניסת קהל, ניסו מארגני האליפות למצוא חלופות מאוחרות יותר לקיומה אך ב-27 באפריל הודיעו בצרפת לאיגוד האירופי כי הוחלט על ביטול התחרות לשנת 2020. עונת הטניס הוקפאה וכל הטורנירים בוטלו או נדחו. טורניר הרולאן גארוס, שאמור היה להתרחש בחודש מאי נדחה לראשונה מאז שנת 1945, אז הוא נדחה עקב מלחמת העולם השנייה. בתאריך 24 במרץ פורסם כי הטורניר זכה לתאריך יעד: האליפות תיערך ב-20 בספטמבר, ותימשך עד 4 באוקטובר. טורניר ווימבלדון לשנת 2020 בוטל, גם הוא לראשונה מאז מלחמת העולם השנייה. בניגוד לרולאן גארוס הוא לא נדחה, משום שעונת הדשא קצרה, ואמורה להתקיים בשיאו של הקיץ באנגליה, כאשר שעות האור הן רבות - ולכן הטורניר לא יכול להיערך מוקדם יותר. איגוד הטניס הודיע כי האליפות הבאה תתקיים ב-2021. יורו 2020 אמור היה להתקיים ביוני 2020. זהות מרבית הנבחרות המשתתפות (עשרים מתוך עשרים וארבע) כבר נקבעה בשלבי המוקדמות, וארבע נוספות היו אמורות להעפיל אליו באמצעות פלייאוף (ביניהן ישראל). ב-17 במרץ קבעה אופ"א בישיבת חירום אינטרנטית על דחיית היורו מיוני 2020 ליולי 2021. בפועל, היורו החל ביוני 2021. התאפשרו משחקים עם קהל בכפוף לתנאים. השילוב של המגפה וקיום יורו 2020 במדינות רבות הקשו על יכולת האוהדים לצפות במשחקים במדינות השונות. תועדו הידבקויות. גם ההכנות למונדיאל 2022 היו עשויות להיפגע בעקבות דחיית יורו 2020 והשעיית הליגות השונות. קופה אמריקה 2020 נדחה בשל המגפה. הוא נקראה קופה אמריקה 2021 ובין ביוני 2021. על פי התכנון הטורניר היה אמור להתקיים במקביל בארגנטינה ובקולומביה אבל שתי המדינות ביטלו את האירוח בגלל התפשטות נגיף הקורונה לכן החליטה ההתאחדות הדרום אמריקאית שהטורניר יערך בברזיל מוכת הקורונה. המעבר עורר ביקורת רבה במדינה. פורסם כי שחקנים שנדבקו. ערך מורחב – עונת 2019/2020 בליגת האלופות עונת 2019/2020 בליגת האלופות הגיעה לשלב הגומלין של שמינית הגמר, כאשר זהותן של ארבע מהעולות לרבע הגמר כבר נקבעו, וארבע היו צפויות להיקבע בשבוע השלישי של מרץ. הגמר תוכנן להתקיים באיסטנבול ב-30 במאי. שניים ממשחקי הגומלין כבר נערכו ללא קהל, אך לאחר מכן נקבע כי ליגת האלופות מושעית. ב-17 ביוני הוכרז כי ליגת האלופות תחזור ב-7 באוגוסט ותסתיים ב-23 באוגוסט, במתכונת של טורניר "שמונה האחרונות" ללא משחקי גומלין שייערך בפורטוגל ללא קהל. המשחקים שנותרו בשלב שמינית הגמר שוחקו גם כן ללא קהל, אך באצטדיונים המקוריים בהם היו אמורים להיות משוחקים. שלב הגמר נערך באצטדיון האור, שבליסבון בירת פורטוגל, ב-23 באוגוסט 2020, בין באיירן מינכן לבין פריז סן ז'רמן והסתיים בניצחון של באיירן מינכן בתוצאה 0–1. עונת 2019/2020 הגיעה לשלב הפלייאוף, כאשר בפלייאוף העליון נותרו עשרה משחקים לסיום העונה, ומכבי תל אביב מובילה בשש נקודות על מכבי חיפה שבמקום השני, ובפלייאוף התחתון נותרו שישה משחקים והקבוצות סקציה נס ציונה והפועל רעננה ממוקמות מתחת הקו האדום. בגביע המדינה נקבעו זהות ארבע העולות לחצי הגמר (כאשר במשחק אחד בשלב רבע הגמר כבר נערך ללא קהל). ב-13 במרץ הודיע משרד הבריאות על עצירת הליגה. ב-13 באפריל הוחלט לסיים את העונה בליגה א', ליגה ב' וליגה ג' בכדורגל, כאשר הקבוצות שנמצאות במקום הראשון עולות והירידות הוקפאו; כמו כן הסתיימו ליגות הנוער, ביניהן ליגת העל בכדורגל לנוער, וליגות הנשים. ב-6 במאי, הוחלט במסגרת מתווה משרד הבריאות על חזרת ליגת העל בתאריך 30 במאי, ועל חזרת הליגה הלאומית ב-1 ביוני. הליגה חודשה ב-30 במאי ללא קהל, כאשר בפלייאוף העליון התקיימו שני משחקים בכל שבוע על מנת לסיים את העונה מוקדם ככל האפשר. בסיום העונה זכתה מכבי תל אביב באליפות המדינה. בכדי לעקוף את הנחיות משרד הבריאות ולאפשר את קיום הליגה הישראלית באופן אלטרנטיבי, הקימו הפועל תל אביב, בית"ר ירושלים ומועדון ספורט אשדוד ליגה פיקטיבית "הליגה האירופית disconnect". רק חמש ליגות ברחבי העולם המשיכו לקיים משחקים ללא הפסקה: ליגת העל הבלארוסית, ליגת העל של בורונדי, ליגת העל הטורקמנית, ליגת העל הטאיוואנית וליגת העל של ניקרגואה. ליגות רבות המשיכו את העונה באיחור, חלקן קיצרו אותה. ערך מורחב – עונת 2019/2020 בליגת העל ההולנדית ב-24 באפריל הוחלט לבטל את העונה בליגת העל ההולנדית, כאשר אין אלופה ואין יורדות. זו הליגה הראשונה באירופה שקיבלה החלטה כזו. עונת 2020 של הליגה הסינית הייתה אמורה להיפתח ב-22 בפברואר, אך פתיחתה נדחתה מספר פעמים, עד שלבסוף הליגה התחילה את פעילותה ב-25 ביולי. ב-28 באפריל הוחלט להפסיק את כל פעילות הספורט בצרפת, וכתוצאה מכך גם הוחלט יומיים לאחר מכן על הפסקת ליגת העל הצרפתית בכדורגל כאשר פריז סן-ז'רמן הוכתרה כאלופה, ואמיין וטולוז ירדו לליגת המשנה. ערך מורחב – עונת 2019/2020 ביורוליג עונת 2019/2020 ביורוליג הגיעה לשלב מתקדם, כאשר 28 מחזורים בליגה הסדירה כבר נערכו (מתוך 34) וזהותן של חמש מהעולות לשלב ההצלבה כבר נקבעה (ביניהן מכבי תל אביב – לראשונה מאז 2015). ב-12 במרץ הייתה מכבי תל אביב אמורה לארח את בסקוניה הספרדית, שקיבלה אישור מיוחד להגיע לארץ בתנאי שאנשי הצוות שלה ישהו בבידוד מוחלט. בתחילה במכבי קיוו ל-5,000 צופים בהתאם להנחיית משרד הבריאות, הנחיה ששונתה בהמשך ל-2,000 איש, ומאוחר יותר נאסר על קיום אירועים הכוללים מעל מאה אנשים. באותו היום יצאה הוראה על הקפאת הליגה והמשחק בוטל. ב-25 במאי הוחלט באופן סופי על ביטול העונה ביורוליג. ערכים מורחבים – עונת 2019/2020 ב-NBA, בועת ה-NBA בליגת ה-NBA נערכו תחילה לעריכת משחקים ללא קהל. אך ב-12 במרץ התברר כי רודי גובר, שחקנה של קבוצת יוטה ג'אז חולה בנגיף. בעקבות כך נכנסו לבידוד אנשי הצוות והשחקנים של חמש קבוצות (קליבלנד קאבלירס, ניו יורק ניקס, בוסטון סלטיקס, דטרויט פיסטונס וטורונטו ראפטורס), אותם פגשה יוטה ב-14 הימים האחרונים, ופעילותה של הליגה הושבתה. בתחילת חודש יוני הוצג מתווה חזרה לפעילות הליגה. כל המשחקים נערכו במתחם מיוחד שהוכשר בשטח דיסניוורלד שבאורלנדו, פלורידה. 22 מתוך 30 קבוצות הליגה הגיעו למתחם שזכה לכינוי "הבועה". האימונים החלו ב-30 ביוני ומשחקי הליגה ב-31 ביולי. הפלייאוף התקיים כסדרו (ללא קהל). בסיום העונה זכתה באליפות לוס אנג'לס לייקרס, לאחר שגברה בסדרת הגמר על מיאמי היט בתוצאה 4–2. בפרס ה-MVP של סדרת הגמר זכה לברון ג'יימס, אשר רשם בסדרה ממוצעים של 29.8 נקודות, 11.8 ריבאונדים ו-8.5 אסיסטים למשחק. ערך מורחב – עונת 2019/2020 בליגת העל בכדורסל ב-16 במרץ, לאחר סבבי התייעצות עם משרד הספורט ומשרד הבריאות, הודיעה מנהלת ליגת העל בכדורסל על הפסקת פעילות הליגה. האימונים החלו ב-1 ביוני והליגה שבה לפעילות שלושה שבועות לאחר מכן. במהלך חודש יולי הוחלט על ביטול משחקי הפלייאוף התחתון לאחר שעובד בצוות המקצועי של קבוצת הפועל אילת נמצא חיובי בבדיקה. ההחלטה התקבלה לאחר שזהות היורדת לליגה הלאומית כבר נקבעה, ולמשחקים לא נותר ערך תחרותי. ענף הספורט המוטורי הושפע מהתפרצות נגיף הקורונה: פתיחת עונת ה-MotoGP נדחתה בחודש ומרוץ הפתיחה בקטר בוטל. גם פתיחת עונת הפורמולה 1 נדחתה לאחר שמרוץ הפתיחה נדחה יום אחד לפני התאריך. בנוסף, גרנד פרי סין שאמור היה להתקיים במהלך חודש אפריל במסגרת אליפות הפורמולה 1 נדחה לתאריך לא ידוע. בהמשך נדחו כל המרוצים המתוכננים עד לאמצע חודש יוני. הדבר הוביל לביטולו של גרנד פרי מונקו, הנחשב למרוץ היוקרתי בעונה. בעקבות דחיית מרוצי הפורמולה 1 נדחתה גם פתיחת עונת הפורמולה 2 והפורמולה 3. בתחילת חודש יוני הוצג לוח המרוצים החדש, שכלל בשלב הראשון שמונה מרוצים שצפויים להתקיים במהלך החודשים יולי-ספטמבר ברחבי אירופה. מרוצים נוספים צפויים להקבע בהמשך. ב-3 ביולי יצאה לדרך העונה באוסטריה. ראלי מקסיקו, המרוץ השלישי של אליפות העולם בראלי, קוצר במהלך המרוץ ויום המרוצים האחרון בוטל. בהמשך בוטל גם ראלי ארגנטינה, המרוץ הבא בלוח המרוצים. גם עונת הפורמולה אי עונת 2019/2020 נעצרה לאחר ארבעה מרוצים. המרוץ שתוכנן להתקיים בסין בחודש מרץ היה הראשון שנדחה. בהמשך הוכרז על הקפאת פעילות האליפות עד לסיום חודש מאי, דבר שהיא לביטולם של המרוצים ברומא, פריז וסיאול. מארגני המרוץ בג'קרטה, שאמור היה להתקיים ביוני, הודיעו כי המרוץ נדחה בשל חוסר היכולת להמשיך בהכנות בעקבות התפרצות הווירוס. אליפות אירופה בשחייה שהייתה אמורה להיערך בבודפשט, הונגריה במאי 2020 נדחתה למאי 2021. אליפות העולם בשחייה (בריכת 25 מטר) שהייתה אמורה להיערך באבו דאבי, איחוד האמירויות הערביות בדצמבר 2020, נדחתה לדצמבר 2021. מדיה וקבצים בנושא השפעת מגפת הקורונה על הספורט בוויקישיתוף חוזרים לשגרה? הקורונה בעולם הספורט, באתר וואלה, 4 במרץ 2020 אורי קופר, קבוצת סיכון: היום שאחרי משבר הקורונה בכדורגל הישראלי, באתר ynet, 7 באפריל 2020 טל וולק, ‏בלי כסף או אוהדים באצטדיון: כך ייראה עולם הספורט אחרי הקורונה, באתר גלובס, 23 במאי 2020 אורי קופר, הישרדות, גרסת ה-UFC / נכנס לזירה, 10 ביולי 2020 שנה של קורונה: הפסדי העתק של עולם הספורט, באתר ONE‏, 12 במרץ 2021 סכנה מעבר לפינה: מפת קורונה בעולם הספורט, באתר ערוץ הספורט, 27 בדצמבר 2021 אור שקדי‏, משחקה של מכבי תל אביב נגד באסקוניה נדחה, באתר וואלה, 4 בינואר 2022 יעקב מאיר, בקרת נזקים: כאוס כלכלי בכדורסל הישראלי, באתר www.israelhayom.co.il יואב כהן, האם דור שלם של ספורטאים ישראלים ייעלם? "זו המכה הרצינית ביותר שספגנו", באתר TheMarker‏, 30 באוקטובר 2020 אפטר שוק: החששות בספורט העולמי סביב ההחלמה מקורונה, באתר ynet, 25 בינואר 2021 איתמר קציר, "יוצאים לדרך": ההזמנה הרשמית לטוקיו 2020 התקבלה בישראל, באתר הארץ, 6 באוגוסט 2019 ללא קהל: צפו בהדלקת הלפיד האולימפי, באתר ערוץ הספורט, 12 במרץ 2020 רשמית: משחקי טוקיו 2020 נדחו בעקבות נגיף הקורונה, באתר ערוץ הספורט, 24 במרץ 2020 אורן אהרוני, רשמית: אולימפיאדת טוקיו 2020 נדחתה בשנה, באתר ynet, 24 במרץ 2020 רשמי: המשחקים בטוקיו ייערכו ללא קהל, באתר ‏מאקו‏, 8 ביולי 2021 שיא נדבקים של חצי שנה ברוסיה, איראן בדרך לגל חמישי, באתר ynet, 3 ביולי 2021 שיא נדבקים בטוקיו לפני האולימפיאדה, "מגפת בידודים" בבריטניה, באתר ynet, 22 ביולי 2021 טל שורר, התקווה הישראלית למדליה נוספת וטוקיו שנשארה ריקה מתיירים, באתר חדשות 13, 5 באוגוסט 2021 פי 10 נדבקים ביום תוך חודש: הדלתא מכה בארה"ב, באתר ynet, 7 באוגוסט 2021 האליפות הראשונה בעולם הספורט שמתבטלת, באתר ערוץ 7 רשמית: הרולאן גארוס נדחה ל-20 בספטמבר, באתר ערוץ הספורט, 17 במרץ 2020 לראשונה מאז מלחמת העולם השנייה: אליפות ווימבלדון בוטלה, באתר ynet, 1 באפריל 2020 אופ"א קבעה: טורניר היורו נדחה ליוני 2021, באתר ערוץ הספורט, 18 במרץ 2020 לא מה שחשבתם: היורו, גרסת הקורונה, באתר ערוץ הספורט, 11 במאי 2021 טל וולק, ‏באיחור של שנה ובמתכונת חדשה: יורו 2020 יוצא לדרך בשבוע הבא, באתר גלובס, 5 ביוני 2021 תומר יצחק‏, הקו האדום של היורו, באתר וואלה, 26 ביוני 2021 הנתונים החדשים חושפים: גמר גביע היורו היה אירוע הדבקה המוני, באתר ‏מאקו‏, 21 באוגוסט 2021 מערכת וואלה! ספורט‏, קורונה בספורט: בפורטוגל החליטו על חזרת הליגה בסוף מאי, באתר וואלה, 30 באפריל 2020 עוזי דן, מארחת מוכת קורונה ושיטה מוזרה: האליפות היבשתית הזו היא שכונה מיותרת, באתר הארץ, 15 ביוני 2021 ליגת העל הופסקה, הערכת מצב מחודשת: בסוף החודש, באתר ערוץ הספורט, 14 במרץ 2020 יגאל גולדשטיין, ‏העולות, ביטול היורדות וגודל הליגות: עושים סדר, באתר ערוץ הספורט, 13 באפריל 2020 נדב צנציפר, מחכים לחתימה: סוכמה חזרת הכדורגל הישראלי, באתר ynet, 6 במאי 2020 עמית קרקו, מאור רחמני וגיא בן זיו, ‏בית"ר, הפועל ואשדוד נרשמו ל"מפעל אירופי", באתר ONE‏, 3 באוקטובר 2020 ההצגה חייבת להימשך? כך נראה הכדורגל בבלארוס בזמן הקורונה, באתר וואלה, 2 במאי 2020 העונה בהולנד בוטלה, אייאקס לא תהיה אלופה, באתר ערוץ הספורט, 24 באפריל 2020 ‏בשורה לזהבי ולסבע: הליגה הסינית תיפתח ב-25 ביולי, באתר ספורט1, 1 ביולי 2020 הליגה הצרפתית: רה"מ אישר, הוחלט להפסיק פעילות לאלתר, באתר ערוץ הספורט, 28 באפריל 2020 הליגה הצרפתית: "פ.ס.ז' הוכתרה לאלופת הליגה הצרפתית", באתר ערוץ הספורט, 30 באפריל 2020 לא רק מכבי: עונת היורוליג נעצרה עד להודעה חדשה, באתר ערוץ הספורט, 12 במרץ 2020 רועי כהן, ‏הורידו את השאלטר: עונת היורוליג בוטלה באופן סופי, באתר ערוץ הספורט, 25 במאי 2020 מיטשל נדבק מגובר, משחקי ה-NBA הופסקו לחלוטין, באתר ערוץ הספורט, 12 במרץ 2020 זה רשמי: ליגת ה-NBA חוזרת לפעילות ב-31 ביולי, באתר כלכליסט, 4 ביוני 2020 הלייקרס ניצחו 93:106 את מיאמי וזכו באליפות ה-NBA, באתר וואלה, 12 באוקטובר 2020 אפרת עמורבן, רשמית: אחרי הכדורגל - גם ליגת העל בכדורסל חוזרת, באתר ynet, 8 במאי 2020 אבי סגל, הערב: ליגת העל בכדורסל חוזרת, באתר ישראל היום, 21 ביוני 2020 אפרת עמורבן, כצפוי: בוטל הפלייאוף התחתון בליגת העל בכדורסל, באתר ynet, 14 ביולי 2020 Coronavirus: Australian Grand Prix called off, BBC, 13 March 2020 Bahrain and Vietnam Grands Prix postponed, Formula1.com, 13 March 2020 Dutch and Spanish Grands Prix postponed, Monaco cancelled, Formula1.com, 19 March 2020 F1 confirms first 8 races of revised 2020 calendar, starting with Austria double header, Formula1.com, 2 June 2020 RALLY GUANAJUATO MEXICO CONFIRMS REVISED RALLY SCHEDULE, WRC.com, 14 March 2020 Coronavirus forces WRC Rally Argentina to be postponed, Autosport, 13 March 2020 Formula E postpones China race amid virus outbreak, Motorsport.com, 2 February 2020 Formula E and FIA take decision to temporarily suspend season, FormulaE.com, 13 March 2020 Statement on the Jakarta E-Prix, 11 March 2020